**Nota informativă**

**la proiectul hotărârii de Guvern cu privire la modificarea și**

**completarea Hotărârii Guvernului nr.945 din 20 august 2007**

Proiectul hotărârii de Guvern cu privire modificarea și completareaHotărârii Guvernului nr.945 din 20 august 2007 „Cu privire la măsurile de realizare a Legii nr.121-XVI din 4 mai 2007 privind administrarea şi deetatizarea proprietăţii publice” a fost elaborat în scopul actualizării Listei bunurilor proprietate de stat supuse privatizării (Anexa nr.2) și Listei obiectelor nefinalizate proprietate de stat supuse privatizării (Anexa nr.3) prin excluderea bunurilor privatizate și celor care sunt în procedură de insolvabilitate și includerea unor bunuri care necesită atragerea investițiilor private pentru dezvoltare și asigurarea necesităților în creștere a populației.

Astfel, din Anexa nr. 2 se propune de a exclude:

* 5 bunuri privatizate (*poz.18 – S.A.”Vinăria Bardar ”, poz.23 – Î.S.”Reparație si Exploatare Auto”, poz.34 – Magazinul ”UNIC” S.A., poz.45 – S.A.”Aeroport Catering”, poz.102 – S.A.”Amelioratorul”, poz.105 – Î.S.”Centrul de Instruire si Producție*);
* 6 bunuri care sunt în proces de insolvabilitate (*poz.6 – S.A.”Găinușa”, poz.35 – S.A.”Combustibil Solid”, poz.69 – Î.S.” Serviciul Asistență Beneficiari la Obiectele Sociale, poz. 80 - Î.S. Editura de stat „Cartea Moldovei”, poz.99 – S.A.”Artizana-Folc”, poz.109 – Î.S.”Stațiunea Tehnologică pentru Irigare Chișinău”*);
* 1 întreprindere de stat la care în procesul pregătirii către privatizare a fost constatată lipsa bunurilor/activelor *poz.74 - Întreprinderea Republicană de Producție și Comerț ”Molda*”*;*
* 1 bun complet uzat, casat, în mare parte amplasat pe teritoriul de est al țării *(poz. 117 -* *Complexul de bunuri imobile din gestiunea economică a S.A.”Telecomrut”*) și 1 bun mobil (*poz. 87 - Aeronava YAK-40)* care nu prezintă interes pentru potențialii participanți la privatizare dat fiind gradul înalt de uzură precum și necorespunderea parametrilor tehnici stabiliți pentru zbor.

Concomitent, se propune includerea în Anexa nr.2 a 4 bunuri din gestiunea Serviciului Fiscal de Stat la solicitarea Ministerului Finanțelor, a bazei de odihnă ”Mecita”, amplasată pe teritoriul Ucrainei, la solicitarea Ministerului Justiției, precum și cu 10 bunuri care necesită atragerea investițiilor private pentru dezvoltare și asigurarea necesităților populației, inclusiv cu gaze naturale.

Adițional, se propune ajustarea datelor privind valoarea și cota statului în capitalul social la 10 entități, în legătură cu modificările înregistrate, dintre care: 7 întreprinderi de stat (*poz.20 - Întreprinderea agricolă de stat ”Dumbrava-Vest, poz. 21- Întreprinderea agricolă de stat ”Vivaflora”, poz.22- Î.S. ”Protecția Plantelor”, poz. 39 -Î.S.”Fabrica de sticlă din Chișinău”, poz.44 - Î.S.”Centrul Tehnic pentru Securitate Industrială și Certificare”, poz.73- Î.S.”Mina de Piatră din Mileștii Mici”, poz. 91 -Î.S. ”Autobaza Academiei de Științe a Moldovei”*) și 3 societăți pe acțiuni *(poz.49 - S.A. ”Drumuri-Ialoveni”, poz.55- S.A.”Drumuri-Edineț” și poz.56 - S.A. ”Drumuri-Strășeni”).*

Din anexa nr. 3 se propune excluderea a 6 obiecte nefinalizate privatizate și anume: pozițiile nr. 2 (*Club cu rețele inginerești, r-nul Călărași, s. Horodiște*); nr. 3 (*Ambulatoriu, r-nul Călărași, s. Vălcineț*), nr. 4 (*Ambulatoriu, r-nul Strășeni, s. Codreanca*), nr. 5 (*Cinematograf, or. Tara*clia), nr. 6 (*Centru comercial, s. Dezghingea, UTA Găgăuzia*) și poziția nr. 7 (*Blocul administrativ al Institutului de Microbiologie și Virusologie și terenul aferent, mun. Chișinău, bd. Dacia, nr.59)*. Concomitent se propune concretizarea datelor care identifică poziția 8 din anexă (*Spitalul Clinic de Traumatologie și Ortopedie*).

Realizarea proiectului dat nu implică cheltuieli financiare publice şi nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării acestuia de Grupul de lucru pentru reglementarea activităţii de întreprinzător.

Proiectul este supus dezbaterilor publice, fiind plasat pe pagina web a Ministerului Economiei, [www.mec.gov.md](http://www.mec.gov.md/), la compartimentul Transparența/Anunțuri de proiecte și consultări publice.

În contextul celor expuse, Ministerul Economiei prezintă spre examinare și aviz proiectul hotărârii de Guvern cu privire la modificarea și completareaHotărârii Guvernului nr.945 din 20 august 2007.

**Viceprim-ministru,**

**ministrul economiei Octavian CALMÎC**